ถ่ายอุจจาระออกมาแล้วมีเม็ดสีขาวๆ ขุ่นๆ ออกมากับอุจจาระ เกิดจากอะไร แล้วมีผลข้างเคียงต่อร่างกายหรือไม่ครับ
สวัสดีค่ะ อาการถ่ายอุจจาระแล้วมีเม็ดสีขาวขุ่นๆปนออกมาด้วยนั้น อาจจะเกิดจาก การติดเชื้อในทางเดินอาหาร การมีพยาธิในทางเดินอาหาร หรือเป็นเศษอาหารที่ปนออกมา เป็นไขมันเคลือบกรณีไม่มีถุงน้ำดีอาจทำให้ย่อยไขมันได้ยากขึ้น เป็นต้นโดยหากเป็นออกมาแค่ชั่วคราว ครั้งต่อไปหายไปได้เอง ไม่มีอาการผิดปกติอื่นๆเช่นปวดท้อง คลื่นไส้ จุกแน่นท้อง หรือถ่ายเหลวร่วมด้วย ก็น่าจะไม่ใช่ความผิดปกติอะไร แต่หากยังมีลักษณะอุจจาระดังกล่าวมาเรื้อรัง ร่วมกับการขับถ่ายเปลี่ยนแปลง ปวดท้อง น้ำหนักลดอย่างรวดเร็ว ควรรีบไปพบแพทย์เพื่อตรวจเพิ่มเติมเบื้องต้นรับประทานอาหารให้ครบ 5 หมู่และสุกสะอาด เน้นอาหารที่มีกากใยสูงและดื่มน้ำอย่างน้อยวันละ 1-2 ลิตร